safouaneb/arywiki huggingface dataset:
ؤرانوس

ؤرانوس (الرمز: ) هو لكوكب سّابع من شّمش. سميتو جايا من لاله ليوناني ديال سّما، ؤرانوس، لّي، بحساب لميثولوجيا ليونانية، كان هو جد زوس (جوپيتر) ولاب ديال كرونوص (ساتورن). عندو تالت اكبر شعاع كوكبي ورابع اكبر كتلة كوكبية ف لمجموعة الشمسية. ؤرانوس كايشبه ف تّركيبة ل نيپتون، و بجوج عندهوم مجموعة د لمكونات الشيمية لي مبدلة على عمالقة لغاز لي كبر منو ولي هوما جوپيتر و ساتورن. لهاد سّباب لعولاما غالبا ما كايصنفو ؤرانوس ونپتون كـ "عمالقة تّلج" باش يفرقوهوم علا عمالقة لغاز لوخرين. لجو ديال ؤرانوس كايشبه ل ديال جوپيتر و ساتورن ف تّركيبة لاساسية ديال لهيدروجين و لهيليوم، بلحاق عنو "تلوجا" كتر بحال لما و لامونيا و لميطان، معا اتار ديال هيدروكاربورات اخرين. عندو ابرد جو كوكبي ف لمجموعة شّمسية، و لحرارة طّايحة ݣاع هي 49 كيلڤين (224- °سيلزيوس؛ 371- °فاهرنهايت)، وعندو تركيبة معقدة و بطبقات ديال لجو لي فيه لما لي كايضنو لعولاما بلّي كاين ف سّحاب لتحتاني و لميطان ف سّحاب لفوقاني ݣاع. لداخل د ؤرانوس متكون ب لاساس من تلوجا و لحجر.
مملكة سيكيم

مملكة سيكّيم كانت مملكة قديمة من 1642 تال 16 ماي 1975. تاريخ. ف 1861 سيكيم رجعت محمية ديال لمملكة لمتحدة. وبعد، مين لهند رجعات بلاد ديالا ف 1947، سيكيم دابا رجعت محمية ديال لهند. ف 1975، لجيش لهندي دخال ل لعاصمة ديال سيكيم (ݣانݣتوك) و اخاطو لقصر ديال لتشوݣيال (ملك ديال سيكيم). بعد هذا، ف ريفيراندوم (referendum) على لملكية، 97% ديال لشعب صوتو باش تسالي لملكية. وبعد، سيكيم رجعت محمية ديال لهند. لثقافة و لدين. ف لثقافة و لدين، سيكيم كانت مكونيكطي بزاف مع لتبت (فين جات منه لملك لاول)، و بوتان. حيتش كان عدد كبير د لسكان لنيپالي، سيكيم كانت عندا تا لكونيكسيون لثقافية مع نيپًال.
يناير

يناير فبراير مارس ابريل ماي يونيو يوليوز غشت شتنبر اكتوبر نونبر دجنبر يناير ؤلا ينار ؤلا ينّاير ؤلا انّاير هوّا شّهر لّول ف لعام ف تّقويم لݣريݣوري ؤ تّقويم ليولياني (لي عليه مبازي تّقويم لامازيغي)، ؤ فيه 31 يوم. سّمية د يناير جات من لّاتينية "Ianuarius يانواريوس"، لّي جات من "Janus يانوس"، لّي هيّا سّمية د رّب زّمان ؤ لبيبان ف لاساطير رّومانية.
طوكيو

طوكيو (ب جّاپونيّة: 東京، "Tōkyō" و كاتعني "لعاصيمة د شّرق") هي لعاصيمة د جّاپون. كايسكنو فيها 13 مليون و 800 الف واحد (على حساب لاحصائيات د 2018) و 42 مليون و 794 الف يلا حسبنا لميطروپول لكبيرة ديالها. طوكيو جات ف سّاحل شّرقي د اكبر دزيرة جاپونية هونتشو، و هي من لقرن 17 اهم مركز سياسي و تقافي و قتيصادي د جّاپون و كاينين فيها لمؤسسات لكبار ديال لبلاد بحال لقصر ديال امبراطور د جّاپون، لبرلمان و لحوكومة. تاريخ. ف لبدو، كانت طوكيو غير قرية صغيرة د صّيادة سميتها "ايدو" و بدات شوية ب شوية كاتكبر ب شكل دائري على واحد لغابة كبيرة سميتها "شيودا". ف 1603، ولات لقصبة لعسكرية رّئيسية ديال طوكوݣاوا لياسو، لّي ردّها من بعد عاصيمة ديال لحوكومة لاقطاعية ديالو. بين 1603 و 1886 كبرات لمدينة ب واحد شّكل سريع و صبحات من اكتر لمدون لمزاحمة ف لعالم: ف لّخر د لقرن 18، كانو ساكنين فيها مليون واحد. من بعد ما ترجّعات لامبراطورية ف 1868 تبّتات لمدينة بلاصتها ديال لقلب سّياسي و تقافي د جّاپون و لقصر د ايدو ولا هو لاقامة ديال لامبراطور لميجي كوكيو.
إيپيݣراف

ليپيݣراف (جايّة من ليونانية "epigraphê" و كاتعني فاش كاتحطّ شي كتبة فوق شي حاجة) ف لادب هي مقولة ولا جملة كاتّحطّ ف لكتاب، سوا ف لبدية ديالو ولا ف شي بلاصة خرا (بحال لغلاف لّوراني متلا) كايكون لهدف ديالها تعطي ل لقارئ فكرة على نّية د لكاتيب ولا تلخّص شنو كاين ف لكتاب و بعض لمرّات يمكن تتحطّ حتا باش تّلف لقارئ ولا تشهيه يقرا لكتاب ولا باش يعطي شي ملخّص ولا عبرة على لمضمون د لكتاب. ليپيݣراف كاينتامي ل تّيقنيات لادبية لّي كاتّسما لپيريطيكست Péritexte (يعني نّصوص لّي دايرة ب نّص رّئيسي) بحال لمقدّمة، تّقديم، لعناوين، …
طيرموديناميك

الطيرموديناميك (ب لاتينية: Thermodynamica) هو فرع من بين فروعا ديال لفيزيك لي كتهضر على لحرارة و لخدمة و درجة ديال لحرارة ولعلاقة ديالها مع طاقة و ليشعاع و لخصايص ديال لمادة. هاد لمقادير كتبع ربعة ديال لقوانين ديال تيرموديناميك لي كتعطي وصف كمي ليها، لي يمكن نفسروها ف لميكانيك ديال ليحصا، تيرموديناميك كتطبق على بزاف د لفروعا د صيونص، خصوصا شّيمي لفيزيكية و لهنداسة د شيمي، و لهنداسة لميكانيكية، ؤ حوايج خرة بحال لارصاد لجوية.
نيپتون

نيپتون (الرمز: ) هو تامن و ابعد كوكب معروف من شّمش. فلمجموعة شّمسية، هو رابع اكبر كوكب ب الدياميطر، عندو تالت اكبر كتلة و اعلى كتافة كعملاق غازي. عندو 17 مرّة لكتلة ديال لارض، شوي تقل من تّويم ديالو ؤرانوس. نيپتون عندو كتافة كتر من ؤرانوس حيتاش لكتلة ديالو لي كبر كاتسبب ف تدكاس ديال لجو ديالو كتر. لكوكب كايدور على شّمش مرة ف 164. 8 عام ب لمعدال ديال 30. 1 عبرة فلكية (4. 5 مليار كيلومتر). سمية ديالو جات من رب روماني ديال لبحر وعندو رّمز لفلكي ♆، ڤرسيون مستيلية ديال رّمح ديال نيپتون.
تيران أدرار

التيران لكبير د ادرار اولا التيران الكبير د اݣادير هو تيران ديال لكورة كاين ف مدينة اݣادير لمغريبية و تحلو بيبانو نهار 11 شهر 10، 2013. كاين هاد التيران ف لملكية ديال وزارة الشباب و الرياضة و كتسيرو الشركة لوطنية ديال انشاء و تسيير التيرانات (SONARGES). كيستقبل هاد التيران دابا لميتشان ديال لفرقة دلمدينة، حسنية اݣادير و مرة مرة دياول اولمپيك الدشيرة. تاريخ. بدات لخدمة ف لبني ديال التيران نهر 4 شهر 6، 2004 ب واحد التمن اللي وصل لـ860 مليون درهم مغريبي. كانت لخطط كتوقع باللي لبني غايسالي و التيران غايوجد فـ 2007، باش اتنضم كاس لعالم فلمغريب فعام 2010. من ديك لوقت والتمويل ديال لمشروع غادي وكايتفرق على السنين حتى سالا لبني ديالو فشهر 8 ديال 2013. من ديك لوقيتة والتيران كيستقبل لميتشان ديال حسنية اݣادير وهو التيران لحالي ديال لمنتخب لوطني.
وعد بلفور

الوعد د بَلفور ولا الاعلان د بَلفور، واحد البيان عام دارتو الحكومة البريطانية ف 1917 ف الوقيتة د الحرب العالمية اللولا علنات بلّي غايعاونو ف التاسيس ديال "بلاد وطنية ل الشعب ليهودي" ف فلسطين، اللي كانت واحد المنطقة عتمانية فيها اقلية صغيرة د ليهود. هاد الاعلان جا ف واحد الرسالة ف تاريخ 2، شهر 11، 1917 من الوزير د الخارجية د المملكة المتحدة ارتر بلفور، ل اللورد روتشيلد، واحد الزعيم د المجتمع الليهودي البريطاني، باش يعطيها ل التيحاد الصهيوني د بريطانيا العضمى ؤ ايرلاندا. النص د الاعلان نشراتو الصحافة ف 9، شهر 11، 1917. ديك الساعة مور الاعلان د الحرب على الامبراطورية العتمانية ف شهر 11، 1914، الكابينة د الحرب البريطانية بدات كاتفكر ف المستقبال د فلسطين؛ ف شهراين واحد المدكرة كانت كاتدور تما ف الكابينة، ديال واحد العضو صهيوني، سميتو هيربرت صمويل، كايقتارح فيها الدعم ديال الطموحات الصهيونية باش يربحو الدعم د ليهود ف الحرب. الرئيس د الوزارا ه. ه. اسكويت دار واحد اللجنة ف 1915 باش يعزلو السياسة ديالهوم معا الامبراطوية العتمانية اللي فيها حتا فلسطين. اسكويت اللي كان معا الاصلاح د الامبراطورية العتمانية مورا الحرب، استقل ف 1916، ديڤيد لويد جورج اللي جا موراه كان معا التقسيم ديالها، المفاوضات اللولا بين البريطانيين ؤ الصهيونيين كانت ف المؤتمر د 7 شهر 2، 1917 اللي كان فيها السير مارك سايكس ؤ القيادة د الصهيونيين. المناقشات اللي موراها جا واحد الطلب د بلفور، ف 19 شهر 6، ل روتشيلد ؤ تشيم ويزمان باش يحطّو واحد المسودة د الاعلان العام. مسودّات وحداخرا تناقشات ف مجلس الوزارا البريطاني ف شهر 9 ؤ 10، كانو شي مداخلات د ليهود الصهيونيين ؤ اللي ضد الصهيونية ولكن ماكانش حتا تمتيل د السكّان المحليين د فلسطين. ف اللخر د 1917، قبل الاعلان د بلفور، وصلت الحرب لواحد الطريق مسدود، كان باقي ماشاركو فيها مزيان جوج من الحلفاء د بريطانيا: ميريكان كان باقي ماعندها حتا خساير، ؤ الرواسا كانت عندهوم التورة حيت البلاشڤة كانو شادّين الحكومة. الجميد ف الجنوب د فلسطين تهرّس بسباب المعركة د بير السبع في 31 شهر 10، 1917. توافق باش يخرج البيان اللخراني ف 31 شهر 10. المناقشة د مجلس الوزرا اللي فاتت بينات الفايدة د الپروپّاݣاندا وسط المجتمع د ليهود ف ݣاع العالام ل الجهود د الحلفاء د الحرب.
عبد لجبار لوزير

عبد لجبّار لوزير (خلاق ف مراكش ف 1928 و توفّا ف 2 شتنبر 2020 ف مراكش) ممتّيل مسرحي مغريبي كان من رّواد د لمسرح ف لمغريب و من نّاس لّي وضعو سّاس ديال بزّاف ديال لفراقي د لمسرح ف مراكش مع سميات خرين بحال محمد بلقاس. عبد لجبار لوزير متل حتا ف بزاف د لاعمال ف تّلفازا و سّينيما. كان لعمل لّخر ديالو لّي لقا نجاح كبير ف لمغريب هو مسلسل "دار الورثة" لّي داز ف لقناة لمغريبية لّولا ف 2010. حياتو. عبد لجبار ولد درب لݣزا ف رياض لعروس ف مراكش. كبر ف عائيلة على قدّها بحيت بّاه كان كايخدم خرّاز و من بعد خدم ف لفلاحة و تاكسّابت. كبر عبد الجبار ف لمدينة لقديمة د مرّاكش و ما كمّلش قرايتو، بدا صّنعة بكري و خدم ف دّباغة و تانجّارت. فاش وصل ل 15 لعام تقيّد ف لكوكاب لمرّاكشي (ف نفس لعام لّي تاسّسات فيه لفرقة ف 1948) و لعب ݣارديان ديال لفرقة د جونيور. عبد الجبار بدا لمسرح مع لفرقة د "الاطلس الشعبي" لّي كان كايسيرها مولاي عبد الواحد حسنين. اول مسرحية ديالو كانت هي "الفاطمي و الضاوية" ف 1951 لّي لعبها معا محمد بلقاس، و هي لمسرحية كانت تعرضات قدام لماليك محمد لخاميس ف قصر لباهية ف مراكش ف 1957. عبد الجبار لوزير كان ناشط ف لحركة لوطنية يامات لستيعمار و تحبس من بعد ما تّنفا محمد لخاميس ف 1953. كان تّحبس ف حبس لعلو ف رّباط و تمّا تعلّم لقراية و لكتابة على يد مقاومين كانو معاه ف لحبس. من بعد لستيقلال خدم مردة ف لقوات لموساعيدة ل مدة 4 سنسن قبل ما يخرج منها و يتفرّغ ل لكاريير ديالو ف لمسرح و تّمتيل. مع بلقاس، شكّلو بجوج تونائي فوكاهي و كانو كايقدّمو عروض تونائية كوميدية. عبد الجبار توفا ف 2 شتنبر 2020 من بعد ما قاسا عوام طويلة مع مرض سّكار.
موركاب محمد الخامس

لموركاب الرياضي محمد الخامس اولا تيران محمد الخامس، كيتسمى حتى ستاد ضونور هو موركاب كاين فوسط مدينة الدار البيضا لمغريبية، فمنطقة لمعاريف. التيران فيه 67. 000 كرسي وقدر يهز حتال 95. 000 مشجع. واخا كيكونو فيه بزاف ديال لميتشان ديال لمنتخب لوطني، فراه التيران ديال محمد الخامس كيشهد لميتشان ديال جوج من اكبر لفراقي فلبلاد، واللي هوما الوداد البيضاوي والرجاء البيضاوي. جا التيران فسونطرڤيل ديال الدار البيضا، بعيد على لمطار الدولي بشي 25 كيلوميتر و5 كيلوميتر على لمحطة ديال كازا دالتران دلمسافرين. لموركاب اليوم فيه من غير التيران، واحد لقاعة متعددة الرياضات كتهز 15. 000 متفرج، پيسين اولمبي مفتوح، قاعة ديال الندوات، مركز اعلامي فيه 650m²، قاعة ديال لجتيماعات، مركز ديال لعلاجات ومركز ديال محاربة لمنشيطات. تاريخ. حل هاد التيران بيبانو نهار 6 شهر 3، 1955 تحت مسمى ستاد مارسيل سيردان، من موراها بعام تبدلات سميتو للملعب الشرفي. من مورا ليصلاحات ديال 1983 باش تنضم فيه العاب لبحر لمتوسط، خدا التيران سميتو لحالية. اهم لميتشان ولاحداث. 28 شهر 7، 1985: #تحويل لمغريب 2 - 0 مصر #تحويل 28 شهر 4، 2004: #تحويل لمغريب 0 - 1 الارجنتين #تحويل 6 شهر 5، 2006: #تحويل الرجاء البيضاوي 1 - 0 نادي ENPPI #تحويل 6 شهر 11، 2011: #تحويل الوداد البيضاوي 0 - 0 الترجي التونسي #تحويل
لخو لكبير

لخو لكبير ولا لبيݣ براظر (ب ) هو ف لاصل ديالو شخصية متخيّلة ف رّيواية دّيسطوپية 1984 د جورج اورويل و لّي كاتشير ل دّيكتاتور د دّولة د اوصيانيا و شّاف د لحيزب لوحيد لّي مسيطر على كولّشي فيها. لمفهوم د "لخو لكبير" كايتستعمل حتا باش يوصف لمؤسسات (دول، شركات، مؤسسات حوكومية بحال لموخابرات) لّي ما كاتحتارمش حقوق لانسان لاساسية و لحياة لخاصّة د لمواطنين. ف رّيواية د اورويل. شّخصية د لخو لكبير ف رواية 1984 هي ديال واحد دّيكتاتور د واحد لبلاد متخيّلة سميتها اوصيانيا ف واحد لعالم مستقبلي دّيسطوپي. هاد دّيكتاتور فارض عبادة شّخصية على لمجتمع ديالو و شّعار لّي كايتعاود بزّاف ف دّولة هو "Big Brother is watching you" يعني "لخو لكبير راه حاضيك" و على حساب سّياسة د لپروپاݣاندا لّي داير، كاتلقاه معمّر لّافيتات ف شّوارع ديال لبلاد. لخو لكبير كايحضي لمواطنين كاملين و عارف اش كايديرو حتّا ف لبلايص لحميمية و لخاصّة ديالهوم: دّيور كاملين معمّرين ب اجهزة د لمراقبة و لحضية. لخو لكبير عمّرو ما كايبان و ديما كايتصوّر ب وجه راجل عندو 45 عام ب شّلاغم و كايشوف ف لعينين نيشان ب واحد شّكل لّي كايرهب. على حساب رّيواية رّسمية لخو لكبير هو لّي اسّس لحيزب لوحيد د لبلاد و عندو بزّاف لبوطولات و لانجازات الثورية و لحربية. لقضية ديال انه كايبقا ديما صغير ب نّسبة لداكشي لّي كايتقال عليه كايخلي نّاس تشكّ واش بصّاح كاين و بانه يقدر يكون غير ختيراع ديال لماكينة د لپروپاݣاندا د لحوكومة د اوصيانيا. ف تّقافة شّعبية. لخو لكبير ولّا من بعد ما تشهرات رّيواية د اورويل رمز باش كايتوصفو دّول ولا لمنظمات لّي فيهوم تفرعين كبير ديال لبوليس ولا لموخابرات ولا لانظمة لامنية لّي فيها لمراقبة لمعيّقة ديال كولشي و كتيرشي فاش ماكاتحتارمش لحياة لخاصّة د نّاس.
كونڤيرسوس

الكونڤيرسوس (من الصبنيولية و البرطقيزية "conversos" اللي كاتعني "المعتنقين" ولا "المتحولين"، و اللي اليهود كيفضلو السمية ديال "الانوسيم" من العبرية "אנוסים" اللي كاتعني "المكرهين") هما اليهود اللي تحولو ل الكاطوليكية ف صبانيا و البرطقيز، خصوصاً ف القرون 14 و 15، و حتى ولادهم و الحفايد ديالهم. الاغلبية ديال اليهود تحولو ل المسيحية ب سباب لپوݣروم ف 1391. باش الصبنيول يتاكدو بيلا الكونڤيرسوس ولاو مسيحيين حقيقيين و ما كيمارسوش الديانة ديالهم ب التخبية، تاسس المكتب المقدس ديال المحاكم د التفتيش ف صبانيا ف 1481. الملوك الكاطوليك فيردينان و ايسابيلا كانو طردو اليهود اللي ما بغاوش يرجعو مسيحيين ب مرسوم ديال الامبرا ف 1492، من مور الريكونكيسطا. الاغلبية ديال هاد اليهود هربو ل الطاليان و المغرب. عليها، بزاف ديال اليهود فضلو باش يدخلو ف المسيحية باش ما يتطردوش. الكونڤيرسوس اللي بقاو كيمارسو اليهودية ب التخبية كانو كيتسمّاو "Judaizantes" (المتهودين) و ب شكل قبيح، كانو كيسمّيوهم "marranos" (الحلالف). الكونڤيرسوس لعبو دور كبير و مهم ف التورة ديال الكومونيروس (1520-1521) اللي كانت انتفاضة شعبية تسببات ف حرب اهلية ف المنطقة ديال كاسطييا ضد النوايا الامپريالية ديال الملك الصبنيولي.
تيران لمسيرة لخضرا (أسفي)

تيران المسيرة الخضرا اولا صتاد لمسيرة هو تيران فمدينة اسفي لمغريبية، و هو التيران الرسمي ديال فرقة اولمپيك اسفي. كيستقبل التيران لميتشان ديال لفرقة ب واحد لعدد ديال لمتفرجين واصل لـ 20. 000 مشجع. الݣازون ديال التيران ولا صطيناعي من 2011. تبنى الصطاد من لعهد ديال لمستعمير لفرنصي من عند السلطات ليستيعمارية د لفرنصيص، و كان كيتلعب فيه حتى الروݣبي.
تيران بن بطوطة

تيران بن بطوطة اولا سطاد بن بطوطة هو سطاد ديال لكورة ولالعاب الرياضية جا فجنوب غرب مدينة طنجة لمغريبية. تسمى على الرحالة لمغريبي الامازيغي لمشهور ابن بطوطة، وفيه شي 68. 000 بلاصة دبا. لبني ديال هاد التيران خدا 844 مليون درهم مغريبية، كتلعب فيه اتحاد طنجة لميتشان ديالها وكتدعمو الدولة. مرافيق التيران. كيهز هاد التيران شي 68. 000 متفريج، مابينها 7. 150 بلاصة للصحافة و550 بلاصة VIP، مع امكانية التوسيعة فلڤيراج الشمالي والجنوبي. التيران بعيد على الصونطرڤيل بـ10 كيلوميتر، نفس لمسافة باش بعيد على محطة طنجة لمدينة وبعيد على لمطار ديال طنجة بـ4 كيلوميتر. الدخول كيكون من 17 باب مع واحد الدخلة اساسية بمنضر زوين. كاين تما واحد لمركز اعلامي على مساحة 600m²، واحد لمصحة وپاركينݣ منظم كايهز 7. 500 طوموبيلة. كيتعتابر هاد السطاد من اكبر التيرانات فلمغريب.
جورج ؤرويل

جورج ؤرويل (ب نݣليزية: George Orwell)، و هي غير سميّة د شّهرة: سميتو لحقيقية ايريك ارثر بلير Eric Arthur Blair، خلاق ف موتيهاري ف لهند ف 25 يونيو 1903 و مات ف 21 يناير 1950 ف لوندريس، هو كاتيب و صحافي بريطاني. حياتو. جورج ؤرويل خلاق ف لهند لبريطانية ف 1903. قرا ف بريطانيا و مشا مزيان ف دّراسة ديالو تا تخرّج من جاميعة د ايطون. فـ1922، ختار يدخل ل لعسكر و خدم سارجان ف لجيش لستيعماري لبريطاني ف بيرمانيا. ما حملش تمّا تّصوفيج ديال لستيعمار لبريطاني و ديميسيونا من لعسكر ف 1927 و قرّر باش يتفرّغ ل لكتابة. بقا كايصور طرف د لخبز ديالو ب خدامي صغار و ضعاف بزّاف ف صحتو ب سباب مرض صّدر. واخّا هاكداك قدر يبدا ينشر رّيوايات ديالو. فـ1936، مشا ل سپانيا و ݣاجا مع لقوّات لجمهورية، مع لحيزب لعمّالي د لوحدة لماركسية POUM، لّي كانت كاتحارب ضد فرانكو و كتب بزّاف على لحرب لاهلية سپانيولية. تبليسا ف لحرب و رجع ل لوندون و صدر لكتاب ديالو "ف خاطر كاطالونيا" "(Homage to Catalonia)، " و لّي عاود فيه على نّيضال ديالو مع ل POUM، و كيفاش تّيار سّطاليني فرع هاد لحيزب ف سپانيا. فـ1938، ريوائي ليو مييرز خلص بتخبية لاورويل تصافيرة للمغريب ل ست شهور باش يتشافا من سل و من جرحة ف لحلق لي تصاب بيها ف لحرب. هو و عائيلتو شدو طريق ف شتنبر 1938 من جبل طر و طانجا باش يتجنبو شمال لمغريب لي حاكماه صبنيول؛ وصلو ل مراكش فـ11 شتنبر و كراو فيها ڤيلا على طريق دارلبيضا. ف ديك لوقيتة، كتب اورويل ريواية "طلوع على ود لهوا" ("Coming Up for Air")، و حتا واحد لمقالة ب سميت "مراكش" فين هضر علا ستيعمار و لحالة ديال سّكان لمغاربا. ف لحرب لعالمية تّانية خدم صحافي معا ل بي بي سي BBC و فديك لمرحلة كتب رّيواية لمشهورة ديالو "لفيرما د لبهايم" و لّي دارها على شكل حكاية و معنا فيها بزّاف على نّيضام د سطالين. من بعد مرض ب سّل و هو لمرض لّي بقا كايعاني منو تال لموت ديالو ف 1950. لعوام لّخرة د حياتو هي لّي كتب فيها اكبر و اشهر ريواية ديالو 1984.
تيران لبلدي د بركان

تيران بركان اولا الملعب البلدي ديال بركان هو تيران ديال كورة كاين فمدينة بركان لمغريبية. كيهز هاد التيران 30. 000 متفريج وكيستقبل لميتشان ديال نهضة بركان. تبنى هاد السطاد فـ2014، وتعاود التجديد ديالو فـ2017. تاريخ. تبنى هاد التيران فـ2014. فـ2017 تعاود تبدل لݣازون ديالو باش يولي طبيعي عكس صطيناعي اللي كان فيه من نهار تحل. ستاقبل هاد السطاد نهار 19 شهر 5، 2019 دهاب نهائي كاس لكونفدرالية مابين نهضة بركان والزمالك المصري. ليوما هاد التيران كايستقبل لميتشان لمحليين بحال بوطولا 1 والدوليين بحال كاس لكونفدرالية.
تيران لبلدي د برشيد

تيران برشيد اولا الصطاد لبلدي ديال برشيد هو تيران ديال لكورة كاين فمدينة برشيد لمغريبية. كيستقبل هاد التيران لميتشان ديال فرقة يوسفية برشيد. كيهز هاد الصطاد 5. 000 متفريج.
تيران أحمد العبدي

تيران بن محمد العبدي اولا تيران بن احمد العبدي اولا صطاد العبدي هو تيران متعدد ليستيعمال كاين فمدينة الجديدة لمغريبية. كيستقبل هاد الصطاد اللي كايهز 15. 000 متفريج لميتشان ديال الدفاع الحسني الجديدي. كان هاد التيران تابع لواحد الليسي فلمدينة سميتو بن خلدون، حتى لخمسينات ديال لقرن اللي فات، من موراها تسمى تيران ارشام بو، عاد من بعد خدا سميتو لي عندو ليوم. ستقبل هاد التيران لبطولة لمغريبية الصيفية.
كوربن بلو

كوربن بلو رايفرز هو واحد لممثل و منتج ؤ مغني ميريكاني مشهور بزاف فالعالم، تولد نهار 21 فبراير 1989، تعرف كوربن بلو بفيلم "هاي سكول ميوزيكال" عام 2006 لي فيه 3 ديال الاجزاء واللي لعب البطولة فيه مع زاك ايفرون.
تيران الفتح الرباطي

تيران الفتح الرباطي اولا سطاد بيلڤيدير هو تيران ديال كورة كاين فقلب مدينة الرباط لمغريبية. تبنى هاد الصطاد فعام 1923 وتجدد فعام 1973. كيستقبل هاد التيران لميتشان ديال الفتح الرباطي ولفرقة لوطنية دلعيالات اوحتى لمنتخب لوطني ديال الشباب. كيهز هاد التيران 15. 000 متفريج.
تيران لبلدي د واد زم

تيران واد زم اولا الملعب البلدي واد زم هو تيران ديال كورة كاين فمدينة واد زم لمغريبية. كيستقبل هاد الصطاد لميتشان ديال سريع واد زم وكيهز 10. 000 متفريج. التيران دابا (شهر 9، 2020) فحالة ديال ليصلاح، واللي بسبابها غايزيدو لمقاعيد لـ15. 000 كرسي، وغاتزاد قاعة ديال لحكام ومستودع ديال لفراقي الضيوف. بزيادة على هادشي غايتبناو محالات ديال التيجارة ومنصة ديال الصحافة.
موركاب لفوسفاط

موركاب لفوسفاط اولا تيران خريبݣة هو موركاب ديال الرياضا كاين فمدينة خريبݣة لمغريبية. فيه بزاف ديال لمرافيق الرياضية وما بينها تيران ديال لكورة كيستقبل لميتشان ديال اولمبيك خريبكة. كيهز هاد التيران 10. 000 متفريج. لمرافيق. فعام 2012 دار للتيران اللي كتقصر فيه اولمبيك خريبكة ݣازون صطيناعي. من جيهة خرى لموركاب فيه:
تيران شرفي د وجدة

تيران وجدة اولا لملعب الشرفي ديال وجدة هو تيران تيران اولمبي كاين فمدينة وجدة لمغريبية. حل هاد التسران بيبانو فعام 1976 وكيستقبل دابا لميتشان ديال مولودية وجدة. كيهز هاد التيران 35. 000 متفريج وفيه ݣازون طبيعي من 2017 و30% من لمقاعيد ديالو مغطيين.
تيران سانية الرمل

تيران سانية الرمل واللي معروف بين لجماهير ديال تطوان ب لايبيكا هو تيران ديال كورة كاين فمدينة تطوان لمغريبية، وهو الصطاد الرسمي اللي كاتقصر فيه المغرب التطواني لميتشان اللي كاتستقبل. هاد التيران كيهز 15، 000 متفريج. تدار فيه ݣازون صطيناعي من 2007. وتبنى هاد الصطاد عام 1913، من من مورا التصميم ديال لمهنديس لاندلسي ماركيز دي فاريلا.
لبيرة ف لمغريب

لانتاج د لبيرة ف لمغريب دخّلوه لفرانصاويين ف لقرن 20. ف 1919، تاسسات Société des Brasseries du Maroc (الشركة د لبراسريات د لمغريب) لي هي جزء من لݣروپ د كاسطل، مكلّفة ب لانتاج ؤ التوزيع د لبيرّة. لماركات لمعروفة د لبيرة فيهوم سپّيسيال فلاݣ ("Spéciale Flag") من نوع پيلسنر ؤ "سطورك" ("Stork") من نوع پال ليجي. لبيرّة لكلاص ف لمغريب هيا كازابلانكا ("Casablanca") حيت غالية على جّوج لاخرين. "كازابلانكا" كاتصدّر ؤ كاتباع ف جّيهة د لمغريب ف اپكوت ف العالام د والت ديزني، ف اورلاندو، فلوريدا. لوزينات د الشركة د لبراسريات د لمغريب كاينين ف فاس، طانجا ؤ كازا، ؤ كاين واحد لوحدة ديال التعمار د لقراعي ف مراكش. اكتر بيرّة عالمية كاتباع ف لمغريب هي هينيكين ("Heineken")، اللي كاتخمرها شركة مشروبات لمغريب (الشركة د لبراسريات د لمغريب سابقا) محلّيا تحت لاشراف د هينيكين لعالامية.
تيران أحمد شكري

تيران الزمامرة اللي تسمى على شهيد لمقاومة احمد شكري هو تيران كاين فمدينة الزمامرة لمغريبية. كتقصر فهاد التيران لفرقة ديال نهضة الزمامرة مع عدد متفريجين يقدر يوصل للالف. نوع لݣازون ديال هاد التيران طبيعي. تاريخ. ف نونبر 2024، تقرر باش يتسد التيران مؤقتا ل مدة 3 تال 4 د السيمانات على ود لاصلاحات، بسباب لاضرار لي تعرّضات ليها لارضية ديالو ب كترة لماتشات ديال لبوطولة. لاصلاحات كانو على ود تحويل الربيع ديالو من لاصطناعي للطبيعي. لفرقة د نهضة الزمامرة ضطرات باش تلعب لماتشات ديالها ف تيران لاب جيڭو ف الدارلبيضا.
تيران شرفي د بني ملال

تيران بني ملال اولا لملعب الشرفي دبني ملال هو تيران ديال كورة كاين فمدينة بني ملال لمغريبية. كتستقبل فيه رجاء بني ملال لميتشان لي كاتقصر فلمدينة. التيران كيهز 12. 000 متفريج ولݣازون ديالو طبيعي.
موركاب مولاي عبد الله

لموركاب الرياضي مولاي عبد الله هو مركب متعدد الرياضات تدشن نهار 29 شهر 1، 1983. التيران كان ف جنوب غرب مدينة الرباط و قريب من لوطوروت. هاد لموركاب كان كيتبع للوكالة لحضرية ديال الرباط و كان كيمتل معقل ديال فرقة ديال الجيش الملكي و لمنتخب لوطني لمغريبي. كان كيهز هاد التيران 53. 000 متفريج ما بينها 10. 000 بلاصة مغطية. ف غشت 2023، تهدّم باش يتّبنى بلاصتو تيران لامير مولاي عبد الله لي التيران لمرافق ليه ستاضف كاس افريقيا د لكورة د لعيالات 2024، و معوّل باش يستاضف ماتشات ف كاس افريقيا 2025 و كاس لعالم 2030. لمميزات ديال التيران. لمرافيق. لموركاب فيه تيران ديال لكورة و قاعة مغطية ديال 10. 000 متفريج، پيسين و قاعة ديال الرياضة. هاد الصطاد هو لكبير ݣاع ف لمغريب، داكشي لاش كيتلعبو فيه بزاف ديال لميتشان ديال لمنتخاب لوطني. ف لمجمل كيهز الصطاد 68. 000 بلاصة مرقمة ب لكراسة، ما بينها 30. 000 مغطية، 1. 500 للـVIP و الشخصيات الرفيعة، 5. 000 للصحافة و 500 لذوي لحتياجات لخاصة. لاعلام. بنسبة للمرافيق ديال لاعلام، لموركاب فيه:
أحمد بادوج

احمد بادوج (خلاق ف اݣادير عام 1950 و توفّا نهار 22 غشت 2020 ف اݣادير) ممتّيل مغريبي كان من لولين لي دارو لمسرح لامازيغي ف لمغريب و من نّاس لّي وضعو سّاس ديال سينيما لامازيغية. حياتو. احمد بادوج ولد تالبورجت ف اݣادير. خدم فبزاف د لخدايم بعدما سالا ليسي و لعب حتا مع شبان ديال حسنية اݣادير عام 1967. ف عام 1972 رحل ل اينزݣان باش ادير اول فرقة امازيغية د لمسرح سماها "امنار ومرّ". داز من بعدها ف بزاف خرين حتا دخل مع جمعية تيفاوين عام 1985 و تما تعرف كثر ف لمسرح. ف عام 1989 شارك ف تصوير ديال اول فيلم امازيغي "تمغازت ن وورغ" (مرا من دهب). شارك من بعدها ف تمتيل ديال بزاف د لافلام ودار حتا تاليف و لاخراج. مات بسباب كورونا نهار 22 غشت 2020 ف اݣادير و كان مريض ب سكر و لقلب.
قانون

لقانون كايشير فلعادة واحد نّظام ديال لقواعد لي مصايبة و مبززة من عند مؤسسات جتماعية و حكومية باش تقاد سّلوك. وخا هوكاك، تعريف ديال لقانون مازال موضوع نقاش قديم.
حزام د كايپر

لحزام د كايپر ؤلا سّمطة د كايپر (ب نّݣليزية Kuiper Belt) لي مرة مرة كايتسمى حزام ادجوورث (ب نّݣليزية Edgeworth Belt)، هو قرص نجمي ضاير ف نّظام شّمسي لبرّاني، وشاد من لوربيط د نپتون (ف 30 وحدة فضائية) تال تقريبا 50 وحدة فضائية من شّمش. كايشبه للحزام د لاسطرويد، غي هو كبر بزاف ـ 20 مرة وسع و20 تال 200 مرة تقل. بحال لحزام ديال لاسطرويد، كايتكون بلاساس من اجسام صغيرة اولا بقايا ملّي كان نّظام شّمشي كايتكون. فلوقيتة لي بزاف د لاسطرويد كايتكونو بلاساس من لحجر، لاغلب لاجسام لّي ف لحزام د كايپر كاتكون من مواد متطايرة جليدية (ولي كاتسما "تلوجا")، بحال لميتان ولامونيا ولما. ف لحزام د كايپر كاينين تلاتة د لكواكب لقزمة هوما پلوتو وهوميا وماكيماكي. بعض لاقمار ديال لنظام شّمسي، بحال تريتون ديال نپتون وفيبي ديال ساتورن يقدرو يكونو تكونو ف لحزام.